Predkladacia správa


Návrh nariadenia vlády Slovenskej republiky, ktorým sa ustanovujú zraniteľní odberatelia elektriny a zraniteľní odberatelia plynu (ďalej len „návrh nariadenia vlády“) predkladá na rokovanie vlády Slovenskej republiky podpredsedníčka vlády a ministerka hospodárstva Slovenskej republiky na základe § 95 ods. 4 zákona č. 251/2012 Z. z. o energetike a o zmene a doplnení niektorých zákonov v znení zákona č. 116/2026 Z. z.
Cieľom návrhu nariadenia vlády je ustanoviť odberateľov elektriny alebo odberateľov plynu, ktorí sú zraniteľnými odberateľmi, na základe kritérií spotreby, spôsobu využitia elektriny alebo plynu, predmetu činnosti, ktorú vykonávajú, alebo na základe sociálnych, ekonomických, demografických alebo iných obdobných dôvodov.
Návrh nariadenia vlády je v súlade s Európskou chartou miestnej samosprávy. 

Návrh nariadenia vlády bol 19. októbra 2026 prerokovaný Legislatívnou radou vlády Slovenskej republiky, všetky uplatnené pripomienky boli zapracované.

Návrh nariadenia vlády bol predmetom medzirezortného pripomienkového konania a na rokovanie vlády Slovenskej republiky sa predkladá bez rozporov.

